Silat Gayong Maarifat

Persatuan Seni Silat Gayong Maarifat Malaysia (PSSGMM)merupakan salah satu persatuan seni Silat Gayong di Malaysia.

PSSGMM merupakan salah satu di antara silat melayu tua yang berada di Malaysia pada waktu ini yang masih mengekalkan pembelajaran cara lama dan disiplin serta kesenian silat melayu tua. Seni silat ini membawa kaedah persilatan yang unik dari gerak tari dan pergerakan permainan dan bela diri dari Sumatera, Pahang, Melaka (Melayu Palembang) dan Jawa Tengah. Gabungan kesenian dalam persilatan ini sangat menarik dan dapat menambat hati pencinta seni silat kekal membawa budaya seni ini dalam kehidupan mereka.

Persatuan Seni Silat Gayong Ma’arifat Malaysia (PSSGMM) telah berkembang keseluruh Malaysia semenjak 1993 hingga kini dan telah mempunyai murid atau pelajar seramai 15 ribu orang. PSSGMM hari ini berada di Pahang, Johor, Negeri Sembilan, Selangor, Kuala Lumpur, Perak, Pulau Pinang, Kedah, Perlis, Kelantan, Terengganu termasuk Sabah dan Sarawak.

 Sejarah 
PSSGMM telah diasaskan oleh YTM TKS Datuk Dr. Azam b. Zulkifli Al-Qadiri selaku Guru Utama Persatuan Seni Silat Gayong Ma’arifat Malaysia pada Januari 1990 di Lentang, Bentong, Pahang Darul Makmur. Beliau juga merupakan Guru Utama / Pengasas PSSGMM / Ketua Dewan Perguruan Adat dan Istiadat PSSGMM yang memegang gelaran Yang Dipertuan Besar Panji Alam. Beliau telah dilantik selaku Ketua Dewan Perguruan Adat dan Istiadat Persatuan Seni Silat Gayong Ma’arifat Malaysia seumur hidup yang menjaga sistem pendidikan adat istiadat selaku penasihat dan penguatkuasa undang-undang adat dalam PSSGMM.

Beliau berasal dari Pekan Pahang Darul Makmur dan merupakan salah seorang di antara pewaris ilmu persilatan Datuk Laksamana Hang Tuah. Seni Silat Gayong Ma’arifat telah diasaskan oleh beliau berdasarkan daripada ilmu yang telah dipelajari oleh beliau selama diperantauan semenjak 1977.

Beliau tidak terlibat dalam urusan pentadbiran dan lain-lain urusan PSSGMM kerana PSSGMM mempunyai susun atur pentadbirannya sendiri terdiri dari Ahli Jawatankuasa Pusat yang diketuai oleh Presiden Agong PSSGMM iaitu Datuk Paduka Bentara Setia Sri Gemilang, Datuk Paduka Malek Redzuan Bin Hashime.

PSSGMM telah didaftarkan pada 1993 di bawah Persatuan Seni Silat Gayong Ma’arifat Wilayah Persekutuan dan didaftar semula pada 1998 sebagai  Persatuan Seni Silat Gayong Ma’arifat Malaysia dengan Pendaftar Pertubuhan Malaysia di bawah Kementerian Dalam Negeri, rujukan sijil daftar : 1176.

 Pelajaran 
Di samping kesenian, unsur spiritual kerohanian Islam diterapkan juga seperti membaca ayat suci Al-Quran sebagai pendinding diri dari sihir dan penguat semangat, fikiran serta perasaan pesilat.

Kaedah bela diri dan kesenian dalam persilatan ini terbahagi kepada 7 permainan:
 Buah Pukul Minang
 Sendeng Dua Beradik
 Terlak Sumatera
 Cekak Minang
 Harimau Minang
 Panglima
 Laksamana

Kesemua pelajaran ini telah disusun dalam bentuk kurikulum pelajaran yang kemas dan setiap pelajar perlu mengikuti ujian kenaikan bengkung bagi menentukan kelayakan setiap pelajar.

 Tahap bengkung 
Tahap bengkung dalam PSSGMM terbahagi kepada 3 tahap iaitu :-

1.	Cindai Kuning.
a)	Cindai Kuning Pelangi Biru Satu
b)	Cindai Kuning Pelangi Biru Dua
c)	Cindai Kuning Pelangi Biru Tiga

2.	Cindai Merah
a)	Cindai Merah Pelangi Hijau Satu
b)	Cindai Merah Pelangi Hijau Dua
c)	Cindai Merah Pelangi Hijau Tiga

3.	Cindai Hijau
a)	Cindai Hijau Pelangi Kuning Satu
b)	Cindai Hijau Pelangi Kuning Dua
c)	Cindai Hijau Pelangi Kuning Tiga

Setiap tahap bengkung dalam pembelajaran PSSGMM memakan masa 3 bulan untuk sampai ke tahap kemahiran.

Pihak PSSGMM bercadang untuk memperkenalkan tahap cindai kuning kepada pelajar sekolah kerana ia mudah dipelajari, boleh digunakan dalam pertandingan silat olahraga dan pertunjukan sebagai ilmu bela diri.

Disamping sesuai untuk pelajar-pelajar sekolah rendah, menengah dan Institut Pengajian Tinggi Awam.

Cindai Kuning Pelangi Biru Satu

 Matapelajaran di gelanggang
Senaman Tua
Pernafasan 5
Pelebat Sendeng Terlak
Tubi 9
Taji 7
Pecah Pukul 7
Golek Anak Harimau

Majlis Mandi Adat Penerimaan Murid
Limau nipis 2 biji + limau purut 1 biji
Belanja kenduri pelajar : RM 85

Tujuan mandi adat ini diadakan adalah untuk memasukkan doa keselamatan, pagar diri ke dalam limau bagi ,melindungi murid-murid Gayong Ma’arifat dari kecelekaan dan sihir.

3.	Majlis Adat Pengijazahan & Pembukaan Tenaga Minda
a)	Doa selamat
b)	Ucapan pengenalan tenaga minda oleh Guru Utama
c)	Pembukaan pintu tenaga minda oleh Guru Utama
(majlis dibuat secara tertutup)
d)	Kenduri doa selamat untuk meraikan murid-murid Gayong Ma’arifat,  tetamu, ibubapa, murid-murid GM. (majlis dibuat secara terbuka.
e)	Pertunjukan silat oleh gelanggang GM berkenaan & gelanggang GM jemputan.

Permainan Langkah Laksamana

 Latihan silat tangan kosong	=  Memukul & mengelak 21x
 Latihan silat senjata keris	=  Menikam & mengelak 21x
 Latihan silat senjata parang 	=  Menetak & mengelak 21x

•	Semua latihan ini dilakukan dengan menggunakan senjata kayu yang mirip senjata sebenar & dilatih mengikut 3 tahap iaitu :-
Perlahan / sederhana laju / laju
•	Disamping itu, anda akan diajar dengan petua senjata

 Tempoh masa pelajaran ( 3 – 6 bulan )

Ujian kemahiran kenaikan bengkung

•	Matapelajaran cindai kuning pelangi biru satu
(Fizikal & tenaga)
•	Tempur 1 lawan 1 serta kreativiti permainan individu

Cindai Kuning Pelangi Biru Dua

1.	Matapelajaran di gelanggang
a)	Pelebat Gembur Harimau
b)	Asas 9 Gayong semilar sakti
c)	Pecah pukul 9
d)	Pecah pukul 11
e)	Tangkisan serangan	> 	Bawah   :  Kaki / Sisi
Tengah  :  Sendeng
Atas 	    :  Siku / Sendeng

f)	Petua membaca gerak musuh (pandang antara bahu & tengah tubuh

g)	Rencah  : Asas (Pelebat, Tubi, Taji, Pecah pukul)
•	Pukul / elak / pukul
•	Sederhana laju (guna sarung tangan)

2.  Permainan Langkah Laksamana

1. Latihan silat tangan kosong 	=  Memukul & mengelak 21x

2. Latihan silat senjata keris	=  Menikam & mengelak 21x

3. Latihan silat senjata parang 	=  Menetak & mengelak 21x

-	Semua latihan ini dilakukan dengan menggunakan senjata kayu yang mirip senjata betul & dilatih mengikut 3 tahap iaitu :- Perlahan / sederhana laju / laju.

3.   Rencah : Kemahiran Tempur
-     Gabungan seluruh pelajaran pelangi satu & dua yang direncahkan 
dalam pertempuran secara laju. Waktu pertempuran, pesilat
dikehendaki menggunakan petua & akal & diselangi dengan
permainan gerak langkah laksamana secara berselang-seli. Tujuan
latihan ini, untuk melatih pesilat, boleh bersilat dalam keadaan
biasa atau menggunakan tenaga minda.
-	Gunakan sarung tangan
 Tempoh masa pelajaran  ( 3 – 6 bulan )

UJIAN KEMAHIRAN KENAIKAN BENGKUNG

Matapelajaran Cindai Kuning Pelangi Biru Dua(Fizikal & Langkah Laksamana)
-	Tempur satu lawan 2 serta kreativiti permainan individu

Cindai Kuning Pelangi Biru Tiga

1.	Matapelajaran di gelanggang
a)	Pelebat gempur tuah
b)	Pecah pukul 13
c)	Rahsia langkah 1, 2, 3, 4.
d)	Rahsia sasaran pukulan :
- Pangkal telinga 	  100%
- Dahi			    60%
- Hidung		    60%
- Dagu		    50%
- Halkum		    90%
- Ulu Hati		    80%
- Penyawa		  100%
- Rusuk 		    60%
- Bawah Ketiak	    60%
- Sendi-sendi tubuh    80%

e)	Kincir tangan :
- Buang 
	- Buang pukul

f)	Kincir siku
- Buang
	- Buang pukul

g)	Tempur rencah ( kemahiran 2 )
(guna sarung tangan)

2.	Permainan Langkah Laksamana

a) Latihan silat tangan kosong	: Pukul / elak / pukul / tangkap  21x
b) Latihan silat senjata keris	: Tikam / elak / tikam / tangkap  21x
c) Latihan silat senjata parang	: Tetak / elak / tetak / tangkap    21x

- Semua latihan ini dilakukan dengan menggunakan senjata kayu yang mirip senjata sebenarl & dilatih mengikut 3 tahap iaitu : ( Perlahan / Sederhana laju / Laju )
 Tempoh masa pelajaran ( 3 – 6 bulan )

UJIAN KEMAHIRAN KENAIKAN BENGKUNG
-	Matapelajaran CIndai Kuning Pelangi Biru Tiga
(Fizikal & Langkah )
-	Tempur 1 lawan 3 serta kreativiti permainan individu

 Tujuan dan matlamat
Tujuan dan matlamat PSSGMM yang diluluskan oleh Pendaftar Pertubuhan Malaysia (KDN 1176) adah seperti berikut:
 Menghidup dan mengembangkan warisan seni silat Gayong Ma’arifat kepada masyarakat dan menaikkan tarafnya dimata dunia.
 Memupuk & memelihara nilai-nilai kesenian persilatan & budaya melayu yang bersesuaian dengan kesenian dan budaya Negara
 Membenteras serta membasmi kepercayaan tahyul & kurafat yang tidak bersesuaian dengan iktikad Islam
 Menanam sifat berdikari, kefahaman mental & kecergasan diri
 Mempertinggi dan menghalusi nilai-nilai akhlak yang sempurna dan terpuji serta berperibadi tinggi.
 Menyatu dan mendidik semua ahli-ahli Pesilat Seni  Silat Gayong Ma’arifat di bawah satu persatuan yang tersusun dalam membina satu generasi yang bermoral dan berdisiplin serta memelihara warisan pusaka bangsa.

 Pautan luar 
 Laman Rasmi PSSGMM

Kategori:Perguruan silat